**ПЛАН-ПРОГРАМА**

**ЗА ПОДОБРЯВАНЕ НА БЕЗОПАСНОСТТА НА ДВИЖЕНИЕТО ПО ПЪТИЩАТА**

**В ОБЛАСТ ВЕЛИКО ТЪРНОВО ЗА ПЕРИОДА 2019-2020 Г.**

**ВЪВЕДЕНИЕ**

Областната комисия по безопасност на движението по пътищата на област Велико Търново е учредена със Заповед № РД 04-6/16.01.2012 г. на Областен управител на област Велико Търново на основание § 1а (2) от Закона за движение по пътищата.

Настоящият документ е изготвен съгласно пар. 1а, ал 1 и ал. 3 от Допълнителните разпоредби на Закона за движение по пътищата и представя заложените приоритети и мерки за осигуряване на пътна безопасност на територията на област Велико Търново за периода 2019 -2020 г.

**РАЗДЕЛ 1**

**ИНСТИТУЦИОНАЛНА РАМКА**

Настоящата план-програма кореспондира със заложеното в Националната стратегия за подобряване безопасността на движението по пътищата на Република България за периода 2011 - 2020 г. и със заложеното в Областната стратегия за подобряване безопасността на движението по пътищата в област Велико Търново 2012-2020 г.

**РАЗДЕЛ 2**

**СЪСТОЯНИЕ НА АСПЕКТИТЕ НА ПЪТНАТА БЕЗОПАСНОСТ КЪМ ДАТАТА НА ИЗГОТВЯНЕ НА ПЛАН-ПРОГРАМАТА**

В Националната стратегия за подобряване безопасността на движението по пътищата на Република България за периода 2011-2020 г. е заложена цел към 2020 г. загиналите при ПТП да бъдат намалени с 50%, а тежко ранените при ПТП с 20% спрямо началния период – 2010 г. Към средата на десетгодишния период 2011-2020 г. данните сочат задържане нивото на загиналите с тенденция към известно намаляване. При ранените се наблюдава силно изразена тенденция към увеличаване на техния брой.

В дългосрочните принципи на настоящата стратегия за формиране на политиката по безопасността на движението е заложена тезата, че по-голямата част от катастрофите са предотвратими и намаляването на загубите от пътнотранспортните произшествия е преди всичко грижа за конкретния човек, грижа за бъдещето и просперитета на нацията. Намаляването на нещастията по пътищата изисква обединяване на усилията на голям брой институции и воля за провеждане на конкретни мероприятия за безопасно функциониране и намаляване на грешките на системата „водач – автомобил – път – пешеходец”.

Във всички детски градини и училища на територията на област Велико Търново се провежда редовно обучение по БДП.

Обучението по БДП във всички ДГ и училища се води от учителир имащи необходимите компетентности по БДП.

**РАЗДЕЛ 3**

**ВИЗИЯ, ЦЕЛИ И ПРИОРИТЕТИ НА ПЛАН-ПРОГРАМАТА**

**Визията** на настоящата план-програма за безопасно движение по пътищата на територията на област Велико Търново е„Безопасността на движението е право и отговорност на всички”. Всеки гражданин притежава фундаменталното право и същевременно е отговорен пред другите за осигуряване на безопасно движение по пътищата.

**Основната цел** на план-програмата е намаляване на последствията от пътнотранспортните произшествия спрямо предходните години.

**Приоритети на план-програмата:**

1. Подобряване на образованието и уменията на участниците в движението;
2. Повишаване на контрола по спазване правилата за движение;
3. Безопасна инфраструктура;
4. Безопасни пътни превозни средства.

**РАЗДЕЛ 4**

**РОЛЯ НА ОБЛАСТНАТА КОМИСИЯ ПО ПРОБЛЕМИТЕ НА БЕЗОПАСНОСТТА НА ДВИЖЕНИЕ ПО ПЪТИЩАТА**

Областната комисия по безопасност на движението по пътищата на област Велико Търново координира и контролира проблемите по безопасността на движението по пътищата на територията на област Велико Търново, изготвя доклади за състоянието на безопасността на движението и приема мерки за нейното подобряване.

**Контролът, мониторингът и оценката на изпълнението** се постигат посредством изготвяне на доклади от Областната комисия по безопасност на движението по пътищата за изпълнението на “Областната стратегия за подобряване на безопасността на движението по пътищата на област Велико Търново за периода 2011 – 2020 година”, провеждане на заседания на комисията и организиране и провеждане на обществени дискусии за изпълнение на стратегията и изменение на пътнотранспортната обстановка.

**РАЗДЕЛ 5**

**МЕРКИ НА ПЛАН-ПРОГРАМАТА ЗА ПЕРИОДА 2019 – 2020 Г.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Наименование на мярката** | **Механизъм за въздействие**  | **Период на изпълнение**  | **Финансов ресурс**  | **Източник на финансиране**  | **Очакван резултат**  | **Индикатор за изпълнение**  | **Отговорна институция**  | **Целеви групи**  | **Срок за изпълнение** |
| **Приоритет 1: *Подобряване на образованието и уменията на участниците в движението*** |
| **Цел: *Формиране на знания и повишаване отговорността на участниците в движението*** |
| **Мярка 1:**Повишаване на културата в семействата по отношение безопасността на движението | Изработване съвместно с родителите на най-безопасен маршрут от дома до училище и обратно за учениците от начален етап. | През учебната година. |  |  | Систематизиране на опасностите, застрашаващи живота и здравето надецата в пътното движение, и използване на различни методи и средстваопасностите да станат обект на ежедневно обучение в семействата. | Брой училища участвали в инициативата. | Училища | Ученици от I клас | Октомври 2019 г. |
| **Мярка 2:**Подобряване обучението на децата в детските градини по отношение безопасността на движението | Организиране и провеждане на състезания, конкурси, викторини и др. по безопасност на движението за семейства с деца в предучилищна възраст. | През учебната година. |  | Бюджет на ДГ | Формиране на навици за безопасно участие в движението. | Брой ДГ участвали в инициативите. | ДГ, РУО | Деца от ДГ | Съгласно утвърдените регламенти. |
|  | Провеждане на педагогически ситуации за обучение по безопасност на движението в ДГ. | През учебната година. |  |  | Ефективна адаптация към реалната пътна ситуация. | 100% от ДГ. | ДГ, РУО  | Деца от ДГ. | През учебната 2018/2019 година. |
| **Мярка 3:**Подобряване обучението на децата в началното училище по отношение безопасността на движението | Провеждане на национални ученически викторини, състезания, конкурсии др. по безопасност на движението | През учебната година. |  | Бюджет на училищата. | Развиване на поведенчески форми, които позволяват, ефективна адаптация към реалната пътна ситуация | Брой участвали училища. | Училища, РУО | Ученици от начален етап. | Съгласно утвърдените регламенти. |
|  | Изучаване на теми по безопасност на движението в часа на класа за всички ученици от начален етап. | През учебната година. |  |  | Формиране на навици за безопасно участие в движението | 100% от училищата, в които се обучават ученици от начален етап. | Училища, РУО | Ученици от начален етап. | През учебната 2018/2019 година, съгласно изготвено от учителя тематично разпределение. |
| **Мярка 4:**Подобряване обучението на децата в средните училища по отношение безопасността на движението | Изучаване на опасностите при управление на мотопеди, мотоциклети иавтомобили;обучение по безопасно управление на МПС според възрастта научениците. | През учебната година. |  |  | Формиране на навици за безопасно участие в движението |  |  | Ученици от I до XII клас | През учебната 2018/2019 година, съгласно изготвено от учителя тематично разпределение за часа на класа. |
|  | Изграждане и поддържане на материално-техническа база за обучение по безопасност на движението по пътищата. | През учебната година. |  | Бюджет на училищата. | Развиване на поведенчески форми, които позволяват, ефективна адаптация към реалната пътна ситуация, в която се движи детето и ученикът като пешеходец и велосипедист | Брой новооткрити кабинети по БДП | Училища, РУО |  | През учебната 2018/2019 година. |
|  | Продължаващо повишаване квалификацията на учителите, преподаващи БДП. | През учебната година. |  | Бюджет на училищата. | Повишаване нивото и качеството на обучение по БДП. | Брой учители преминали квалификационен курс. | РУО |  | Съгласно утвърден график |
| **Мярка 5:**Изпълнение на програма „Детско полицейско управление“ | Изнесени уроци в рамките на програмата „Детско полицейско управление“ |  |  |  |  |  | ОД на МВР |  |  |
| **Приоритет 2: *Повишаване на контрола по спазване правилата за движение*** |
| **Цел: *Подобряване на условията за движение по пътищата и намаляване на жертвите при пътнотранспортни инциденти*** |
| **Мярка 1:**Извършване на проверки за употреба на алкохол, наркотици или други упойващи вещества | Активизиране работата за контрол над водачите, управляващи МПС под въздействието на алкохол и/или наркотични вещества или техни аналози с наличните технически средства |  |  |  | Намаляване на пътно – транспортните произшествия |  | ОД на МВР |  |  |
| **Мярка 2:**Усъвършенстване на системата за контрол на умората на водачите на МПС | Следене на нормите за работно време и почивки на водачите.  | Ежедневен |  |  | Намаляване на пътно – транспортните произшествия |  | МВР и ИА“АА“ |  |  |
| **Мярка 3:**Усъвършенстване насистемата за контрол по спазването на скоростните режими за движение в населените и извън населените места | Активизиране работата за контрол по спазване на скоростните режими от водачи на МПС с наличните технически средства |  |  |  | Намаляване на пътно – транспортните произшествия |  | ОД на МВР |  |  |
| **Приоритет 3: *Безопасна инфраструктура*** |
| **Цел: *Подобряване състоянието на пътищата и осигуряване на безопасност*** |
| **Мярка 1:**Обновяване на хоризонталната маркировка  | Полагане на надлъжна и напречна хоризонтална маркировка със светлоотразителни перли по Републикански пътища I-3, I-5, II-55, II-52, II-53, III-551, III-405 | 01.01.2019г.-31.12.2020г. | 271 423 лв. с ДДС | При осигурен финансов ресурс или целево финансиране от Държавния бюджет | Подобряване на експлоатационното състояние на пътищата и комфорта на пътуващите граждани и безопасността на движение. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно пътно управление- В.Търново | Водачи на МПС и пешеходци | 2019-2020г. |
| **Мярка 2:**Възстановяване на пътни знаци и табели | Възстановяване и подмяна на вертикалната сигнализация на републиканските пътища. | 01.01.2019г.-31.12.2020г. | При необходимост по заявка | При осигурен финансов ресурс или целево финансиране от Държавния бюджет | Подобряване на експлоатационното състояние на пътищата и комфорта на пътуващите граждани и безопасността на движение. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно път-но управление- В.Търново | Водачи на МПС и пешеходци | 2019-2020г. |
| **Мярка 3:**Подобряване на видимостта чрез почистване на растителност около пътищата | Премахване на излишната растителност ограничаваща видимостта на водачите на МПС и габарита нарепубликански пътища: I-4; I-5; II-55; II-53; III-303; III-405; III-514; III-504; III-552; III-3031; III-5302 | 01.01.2019г.-31.12.2020г. | 500 000 лв. с ДДС | При осигурен финансов ресурс или целево финансиране от Държавния бюджет | Подобряване на експлоатационното състояние на пътищата и комфорта на пътуващите граждани и безопасността на движение. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно път-но управление- В.Търново | Водачи на МПС и пешеходци | 2019-2020г. |
| **Мярка 4:**Поддържане на пешеходните пътеки и светофари | Полагане на напречна хоризонтална маркировка /пешеходни пътеки/ със светлоотразителни перли. Поддържане на съответните пътни знаци и светофарни уредби | 01.01.2019г.-31.12.2020г. | 26 373 лв. с ДДС за 2019г. За 2020г. по необходимост по заявка. | При осигурен финансов ресурс или целево финансиране от Държавния бюджет | Подобряване на експлоатационното състояние на пътищата и комфорта на пътуващите граждани и безопасността на движение | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно път-но управление- В.Търново | Водачи на МПС и пешеходци | 2019-2020г. |
| **Мярка 5:**Рехабилитация на пътища | Извършване на основен ремонт на републикански пътища II-52, III-5302, III-3031, II-53, III-407 и III-4004 | 01.01.2019г.-31.12.2020г. | 56 686 994 | При осигурен финансов ресурс или целево финансиране от Държавния бюджет | Подобряване на експлоатационното състояние на пътищата и комфорта на пътуващите граждани и безопасността на движение. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно път-но управление- В.Търново | Водачи на МПС и пешеходци | 2019-2020г. |
| **Мярка 6:**Зимно почистване и поддръжка на пътищата при зимни условия | Зимно поддържане на РПМ съгласно съответните степени и нива за всеки пътен участък, определени в плановете. | 01.01.2019г.-31.12.2020г. | 5 000 000 лв. с ДДС | При осигурен финансов ресурс или целево финансиране от Държавния бюджет | Подобряване на експлоатационно-то състояние на пътищата и комфорта на пътуващите граждани и безопасността на движение. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно пътно управление- В.Търново | Водачи на МПС и пешеходци | 2019-2020г. |
| **Мярка 7:**Обезопасяване на участъците с концентрация на пътнотранспортни произшествия и потенциално опасни участъци | Поддържане, а при необходимост промяна на действащата организация на движение. Опресняване на хоризонталната и вертикална маркировка /пътни знаци А40/, мерки за подобряване на видимостта и ремонт на пътното платно. | 01.01.2019г.-31.12.2020г. | При необходимост по заявка | При осигурен финансов ресурс или целево финансиране от Държавния бюджет | Изключване на участъка от списъка с участъци с концентрация на ПТП. | Намаление на броя на ПТП с човешки жертви, ранени и материални щети. | Агенция „Пътна инфраструктура“-Областно път-но управление- В.Търново | Водачи на МПС и пешеходци | 2019-2020г. |
| **Приоритет 4: *Безопасни пътни превозни средства*** |
| **Цел: *Подобряване състоянието на пътните превозни средства и осигуряване на безопасност*** |
| **Мярка 1:**Повишаване ефективността на контрола по отношение техническото състояние и оборудването на МПС | Увеличаване на броя на крайпътните проверки главно на ППС от категории М2;М3:N2;N3Въвеждане на онлайн връзка между пунктовете за периодични прегледи и ИААА с цел наблюдение в реално време на извършените прегледи. | Ежедневен |  |  |  |  | ИА „АА“ |  |  |

**РАЗДЕЛ 6**

**ЕФЕКТИ И РЕЗУЛТАТИ. МЕТОДИКА ЗА КОНТРОЛ, МОНИТОРИНГ И ОЦЕНКА НА ИЗПЪЛНЕНИЕТО**

**Очаквани резултати:** Намаляване броя на пътнотранспортните произшествия спрямо предходните години.

**Контролът, мониторингът и оценката на изпълнението** се постигат посредством изготвените доклади от Областната комисия по безопасност на движението по пътищата за изпълнението на “Областната стратегия за подобряване на безопасността на движението по пътищата на област Велико Търново за периода 2011 – 2020 година”, провеждане на заседания на комисията и организиране и провеждане на обществени дискусии за изпълнение на стратегията и изменение на пътнотранспортната обстановка.

При планирането, проектирането, изграждането, ремонта и поддържането на пътната инфраструктура, следва да се спазват изискванията, произтичащи от директиви и регламенти на Европейския съюз в тази област, на действащите технически стандарти и норми, както и да се отчитат и прилагат най-добрите практики, доказали своята ефективност в други страни по света. С цел постигане на по-ефективни резултати при подобряване на характеристиките на пътната инфраструктура за осигуряване на по-голяма безопасност на движението, следва също така да се организира и провежда целева научно-изследователска дейност, да се предприемат по приоритетност мерки за оптимизация на пътната инфраструктура в участъците от пътната мрежа с регистрирани високи стойности на ПТП, както и да се осъществява постоянен мониторинг за своевременно откриване, сигнализиране и обезопасяване на съответните участъци. В тази връзка следва да се развиват последователни политики за устойчиво развитие на пътната инфраструктура с цел гарантиране на по-голяма безопасност на движението и да се предприемат действия за осигуряване на необходимите финансови средства.

**ЗАКЛЮЧЕНИЕ**

Налага се изводът, че на национално е ниво е необходимо спешно предприемане на мерки и конкретни действия за изпълнението им с цел постигане на заложените в Стратегията резултати. Република България е водеща страна в ЕС по брой загинали и ранени в пътни инциденти лица. Видно от публикувана статистика за 2016 г. от Европейската комисия, в която по показател загинали на 1 милион жители страната ни е на последно място сред държавите членки на ЕС.